Document ID: 31994R3224

ΚΑΝΟΝΙΣΜΟΣ (ΕΚ) αριθ. 3224/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τον καθορισμό των μεταβατικών μέτρων για την εφαρμογή της συνθήκης πλαίσιο για τις μπανάνες που συνήφθη στο πλαίσιο των πολυμερών εμπορικών διαπραγματεύσεων του κύκλου της Ουρουγουάης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 της 13ης Φεβρουαρίου 1993 περί κοινής οργανώσεως της αγοράς στον τομέα της μπανάνας (1), και ιδίως το άρθρο 20,
Εκτιμώντας:
ότι οι συμφωνίες που συνήφθηκαν κατά τη διάρκεια των πολυμερών εμπορικών διαπραγματεύσεων του κύκλου της Ουρουγουάης περιλαμβάνουν την συμφωνία πλαίσιο για τις μπανάνες- ότι ο κανονισμός (ΕΟΚ) αριθ. 1442/94 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 2444/94 (3), καθορίζει τις λεπτομέρειες εφαρμογής του καθεστώτος της εισαγωγής των μπανανών στην Κοινότητα- ότι η συμφωνία πλαίσιο για τις μπανάνες τροποποίησε το καθεστώς εισαγωγής των μπανανών στην Κοινότητα- ότι πρέπει να καθοριστούν τα μεταβατικά μέτρα για την εφαρμογή του καθεστώτος εισαγωγής μπανανών στην Κοινότητα προκειμένου να εφαρμοστεί η συμφωνία πλαίσιο για τις μπανάνες πριν από την έγκριση των οριστικών μέτρων- ότι πρέπει, ειδικότερα για να υπάρξει διασφάλιση της καταγωγής των εισαγομένων μπανανών από τη Κολομβία, την Κοσταρίκα, την Νικαράουα και την Βενεζουέλα να απαιτηθούν πιστοποιητικά καταγωγής για την θέση σε ελεύθερη κυκλοφορία στην Κοινότητα των εν λόγω προϊόντων κατά το πρώτο τρίμηνο του 1995-
ότι για να μπορέσει η Επιτροπή να λάβει, ενδεχομένως, τα αναγκαία μέτρα για να διασφαλιστεί η τήρηση της κατανομής των ποσοτήτων ανάλογα με τις καταγωγές που καθορίζεται στο πλαίσιο των πολυμερών δραπραγματεύσεων του κύκλου της Ουρουγουάης, πρέπει να προβλεφθεί, αφενός μεν η υποχρέωση προσκομίσεως ενός πιστοποιητικού καταγωγής για όλες τις μπανάνες που εισάγονται στην Κοινότητα και αφετέρου, για τα κράτη μέλη η υποχρέωση να διασφαλίσουν τις κατάλληλες ανακοινώσεις-
ότι η Επιτροπή Διαχείρισης Μπανανών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η δασμολογική ποσόστωση που αναφέρεται στο άρθρο 18 του κανονισμού (ΕΟΚ) αριθ. 404/93 διαιρείται σε ειδικές ποσοστώσεις που κατανέμονται στις ακόλουθες χώρες ή ομάδες χωρών:
Κόστα Ρίκα 23,4 % Κολομβία 21,0 % Νικαράουα 3,0 % Βενεζουέλα 2,0 % Δομινικανική Δημοκρατία και άλλα κράτη ΑΚΕ, όσον αφορά τις μη παραδοσιακές ποσότητες 90 000 τόνοι Άλλες 50,6 %-90 000 τόνους
2. Η ποσότητα των 90 000 τόνων που κατανέμεται στη Δομινικανική Δημοκρατία και στα άλλα κράτη ΑΚΕ όσον αφορά τις μη παραδοσιακές ποσότητες κατανέμεται ως εξής:
"(σε τόνους) Δομινικανική Δημοκρατία 55 Μπελίζ 15 Ακτή του Ελεφαντοστού 7 Καμερούν 7 Άλλα κράτη ΑΚΕ μη παραδοσιακά 5 000.
Άρθρο 2
1. Με την επιφύλαξη της εφαρμογής του κανονισμού (ΕΟΚ) αριθ. 1442/93 της Επιτροπής, κατά τη διάρκεια του πρώτου τριμήνου 1995:
- για τη θέση σε ελεύθερη κυκλοφορία των μπανανών το πιστοποιητικό εισαγωγής πρέπει να συνοδεύεται από ισχύον πιστοποιητικό καταγωγής.
- Η θέση σε ελεύθερη κυκλοφορία των μπανανών που κατάγονται από την Κολομβία, την Κοσταρίκα και την Νικαράουα για τις οποίες χρησιμοποιούνται πιστοποιητικά εισαγωγής των κατηγοριών Α και Γ τα οποία εκδίδονται σύμφωνα με το άρθρο 9 παράγραφος 4 του κανονισμού (ΕΟΚ) αριθ. 1442/93 υπόκεινται στον όρο ότι θα εκδοθεί ειδικό πιστοποιητικό εξαγωγής από την αρμόδια αρχή που αναφέρεται στο παράρτημα για την ίδια ποσότητα το οποίο θα κατατεθεί συγχρόνως στις τελωνειακές αρχές.
2. Εντούτοις, τα έγρραφα που μνημονεύονται στην παράγραφο 1 δεν απαιτούνται για τη θέση σε ελεύθερη κυκλοφορία μπανανών οι οποίες έχουν αποσταλεί από την χώρα παραγωγής πριν από τις 20 Δεκεμβρίου 1994 και εισάγονται στην Κοινότητα μεταξύ 1 και 7 Ιανουαρίου 1995.
Οι ενδιαφερόμενοι εισαγωγείς προσκομίζουν αποδείξεις ότι το εν λόγω φορτίο μπανανών πληροί τις ανωτέρω προϋποθέσεις. Η απόδειξη αυτή συνίσταται:
- σε περίπτωση μεταφοράς με πλοίο, στην προσκόμιση της φορτωτικής, που αποδεικνύει ότι η φόρτωση πραγματοποιήθηκε πριν από τις 20 Δεκεμβρίου 1994,
- σε περίπτωση μεταφοράς με τρένο, στην προσκόμιση της φορτωτικής, η οποία έγινε δεκτη από την υπηρεσία των σιδηροδρόμων της χώρας αποστολής πριν από τις 20 Δεκεμβρίου 1994,
- σε περίπτωση οδικής μεταφοράς, στην προσκόμιση του δελτίου TIR, που υποβάλλεται στο πρώτο τελωνείο πριν από τις 20 Δεκεμβρίου 1994,
- σε περίπτωση μεταφοράς με αεροπλάνο, στην προσκόμιση της φορτωτικής, που αποδεικνύει ότι η αεροπορική εταιρεία παρέλαβε τα προϊόντα πριν από τις 20 Δεκεμβρίου 1994,
- όσον αφορά τη θέση σε ελεύθερη κυκλοφορία όλων των μπανανών που κατάγονται από την Κολομβία, την Κοσταρίκα, την Νικαράουα και την Βενεζουέλα, το πιστοποιητικό εισαγωγής πρέπει να συνοδεύεται από ισχύον πιστοποιητικό καταγωγής.
3. Τα κράτη μέλη ανακοινώνουν στην Επιτροπή τις ποσότητες που έχουν τεθεί σε ελεύθερη κυκλοφορία σε εφαρμογή του παρόντος κανονισμού, σύμφωνα με το άρθρο 21 του κανονισμού (ΕΟΚ) αριθ. 1442/93.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1994.

Labels: 3
17